**НАРОДНО ЧИТАЛИЩЕ „ПРОСВЕТА 1918“**

*5866, с.Каменец, общ. Пордим, обл. Плевен, пл. „Освобождение“ №3, e-mail: kamenec1918@abv.bg*

**Д О К Л А Д**

**за осъществените читалищни дейности от Народно читалище**

 **„Просвета-1918“ – с. Каменец през 2021 г.**

Уважаеми дами и господа – членове на читалището,

Отчетът за осъществените читалищни дейности през 2021г. е написан в съответствие с разпоредбите на чл.26а ,ал.2 от Закона за народните читалища, културният календар и План – Програмата за развитие на Народно читалище „ Просвета 1918“с.Каменец.

1. **ОРГАНИЗАЦИОННА ДЕЙНОСТ**

През 2021г. бе проведено извънредно общо събрание за избор на нов председател на читалищното настоятелство и отчет на финансите. Беше избран нов председател на читалището Гергана Димитрова Митева, също така беше избран и нов секретар Аделина Росенова Данчева.

 В определените срокове от Закона за народните читалища бяха подготвени всички необходими документи за свикване на събранието – образци на покани, дневен ред, списъци на поканени и присъствали и т.н.

Проведено и бе заседание, на което бяха приети докладът за осъществените читалищни дейности и отчетът за изразходваните от бюджета средства, които се приеха по късно от Общото събрание.

Въпреки това, докладът за осъществените читалищни дейности, отчетът за изразходваните от бюджета средства и препис от протокола бяха представени своевременно на Общинския съвет и Кмета на община Пордим.

През отчетния период бяха приемани нови членове на читалището. Можем да отчетем и редица отпаднали – поради смърт, смяна на местожителство, неплащане на членски внос в продължение на 2 поредни години и др.

Въпреки обстановката, календарният план за 2021 година и графика за работа с децата през лятната ваканция също бяха изготвени и представяни своевременно на общинската администрация.

Информационните карти за 2020 г. за читалището и библиотеката своевременно бяха изпращани на Министерството на културата и са публикувани на сайта му.

Посетители в библиотеката се допускаха само с предпазни маски.

.

1. **ФИНАНСИ**

Както и досега дейността на читалището се финансираше основно от субсидия от държавния бюджет, членски внос, постъпления от аренда на земеделска земя.

Средствата се изразходваха предимно за заплати на секретаря на читалището, превеждане на задължителните данъци и осигуровки, заплащане на такса за интернет, електроенергия, канцеларски мателиали, закупуване на нови книги както за възрастни, така и за деца от предучилищна и училищна възраст.

Изразходвани са средства и за някои текущи нужди по битовото осигуряване на библиотеката и санитарно-хигиенни материали за изпълнение на предписаните изисквания в борбата в епидемията.

Движението на средствата е възложено на секретаря на читалището и необходимата документация се води стриктно.

1. **БИБЛИОТЕЧНА ДЕЙНОСТ**

През отчетния период бяха закупени значителен брой нови книги на достъпната цена съпроводени с интересни списания и издания, предоставени за ползване от посетителите на библиотеката. Получени бяха книги по проект ,, Българските библиотеки – съвременни центрове за четене и информираност‘‘.

Постъпиха и значителен брой книги, дарени на библиотеката от жители на селото ни или такива, родени в село, но от десетилетия не живеещи тук.

Всички ново постъпили книги са заведени надлежно в инвентарната книга и са съставени протоколи за дарение.

Въпреки ограниченията в следствие на пандемията, ползвателите на библиотеката получават качествено обслужване. Същите връщат в определените срокове наетите книги и ги пазят в добро състояние.

Съгласно указанията на съответните институции се извършва и предоставяне и връщането на книгите.

Всички потребители са снабдени с читателски картони и същите се водят надлежно съгласно изискванията.

1. **ХУДОЖЕСТВЕНА САМОДЕЙНОСТ**

 Художествената самодейност на читалището не бе осъществена напълно по календарния план и културната програма на общината за 2021 г.

Задоволихме се с отбелязване на Националния празник 3-ти Март в град Пордим, също така беше отбелязан и празникът на Българската азбука, просвета и култура 24 Май. Певческата група към НЧ,, Просвета – 1918‘‘ участваха във фестивала на ,,Старата градска песен‘‘ в гр. Пордим. Беше подадена заявка за участие в град Бяла, но поради епидемичната обстановка фестивала беше отменен. Поради започване на проект ,, Реконструкция, ремонт, оборудване и обзавеждане на НЧ ,, Просвета-1918‘‘ с. Каменец спря своята художествена самодейност.

Заедно с кметството на с.Каменец беше организирано групово украсяване с деца от различни възрастови групи на засадени по - рано елхи в Централния парк на селото.

 Посетихме детската градина за Коледа и на децата бяха раздадени малки подаръчета.

Уважаеми госпожи и господа,

В заключение, още веднъж изказваме благодарност на всеки един от Вас, допринесъл за това да го има читалището, да има интензивен библиотечен живот, въпреки наложените и естествено, стриктно спазвани ограничителни мерки през отчетния период.

Убедени сме, че с общи усилия ще превъзмогнем създалата се ситуация и ще допринесем за ползотворната ни дейност по издигане културата, възпитанието и поддържане на традициите в родното ни село.

Благодаря за вниманието!

 Докладът е приет на редовно Общо събрание на членовете на Народно читалище „Просвета-1918“, проведено на 05 Март 2022 г.

***Изготвил,***

**АДЕЛИНА ДАНЧЕВА ………………………**

***Секретар на НЧ „Просвета-1918“***